Video: Wend só jou grimering mooi én maklik aanLIzel van der Westhuizen demonstreer maklike grimeertegnieke. (Foto: Jhua-Nine Wyrley-Birch/Maroela Media) Die idee van ŉ vol gesig grimering aanwend klink dalk vir dié van ons wat nie tussen ŉ grimeerkwas en verfkwas kan onderskei nie na ŉ reusetaak. Maar met die hulp van Lizel van der Westhuizen, eienaar van Full Circle Image Consulting, sal jy soggens jou grimering mooi én maklik kan aanwend, selfs al is jy nie die koningin van kontoere nie. In die laaste episode van Maroela Media en Van der Westhuizen se wintermode-videoreeks demonstreer sy maklike grimeerwenke stap vir stap, insluitend hoe sekere grimeerprodukte veelsydig gebruik kan word, watter kleur oogskadu verskillende oë die beste komplementeer en waarom dit die moeite werd om in ŉ goeie basislaag (“primer”) te belê.